Daqqa ta' ħarta għat-tamiet ta' Torino li jakkwistaw lil Gedson Fernandes It-tamiet li Torino jakkwistaw lil Gedson Fernandes jidhru li qalgħu daqqa ta' ħarta, hekk kif ġie rrappurtat li l-midfielder ta' Tottenham – b'self mingħand Benfica – huwa viċin Galatasaray. Il-midfielder Portugiż bħalissa jinsab ma' Spurs b'għażla li jinxtara għas-somma ta' €50 miljun, iżda l-club minn Londra x'aktarx li ma jattivax din il-klawsola. Fil-fatt, huwa mistenni b'mod ġenerali li jirritorna ma' Benfica biex imbagħad ikun jista' jħalli lill-club bi ftehim ta' self ieħor. Kollox qed jindika li d-destinazzjoni li jmiss tiegħu se tkun Galatasaray. Torino kienu interessati ferm fl-akakist ta' dan il-player iżda huwa jidher ferm iktar interessat li jingħaqad mal-ġganti Torok speċjalment minħabba l-fatt li l-Granata jinsabu fiż-żona ta' relegazzjoni tas-Serie A.